1. Pielikums

APSTIPRINĀTS

ar Jēkabpils novada

 Attīstības pārvaldes vadītāja

06.03.2024. lēmumu Nr. 1-40/24/39

**Nekustamā īpašuma “Liepu Gatve 3”- 2, Slate, Rubenes pagasts, Jēkabpils novads, kadastra Nr.** **5682 900 0010, otrās izsoles noteikumi**

* + 1. **1. Vispārīgie noteikumi**
	1. Šie noteikumi nosaka kārtību, kādā tiks rīkota **nekustamā īpašuma “Liepu Gatve 3”- 2, Slate, Rubenes pagasts, Jēkabpils novads (turpmāk arī – Nekustamais īpašums vai Objekts)**, pārdošana otrajā izsolē. Izsole tiek organizēta saskaņā ar Publiskas personas mantas atsavināšanas likumu, Jēkabpils novada domes 25.01.2024. lēmumu Nr.24 “Par otrās izsoles rīkošanu (“Liepu Gatve 3”- 2, Slate, Rubenes pag.)”, Jēkabpils novada domes 2023.gada 13.jūlija saistošo noteikumu Nr.26 “Jēkabpils novada pašvaldības nolikums”, kas apstiprināti ar Jēkabpils novada domes 2023.gada 13.jūlija lēmumu Nr.631 “Par saistošo noteikumu apstiprināšanu” 67.punktu un 83.punktu.
	2. Izsoles organizētājs – Jēkabpils novada domes izveidotās iestādes “Jēkabpils novada Attīstības pārvalde” vadītājs.
	3. Izsoli rīkotājs – ar iestādes “Jēkabpils novada Attīstības pārvalde” vadītāja rīkojumu izveidota “Jēkabpils novada Attīstības pārvaldes Izsoles komisija (turpmāk – Izsoles komisija).
	4. Atsavināšanas veids – **atklāta,** **mutiska izsole ar augšupejošu soli.**
	5. Nekustamā īpašuma nosacītā cena, kas ir arī otrās izsoles sākotnējā cena – **1520,00 *euro*** (viens tūkstotis pieci simti divdesmit eiro, 00 centi). **Izsoles solis: 100,00 *euro*** (viens simts eiro, 00 centi).
	6. Maksāšanas līdzekļi: *euro* 100% apmērā.
	7. Ar izsoles noteikumiem un citiem dokumentiem, kas attiecas uz izsolāmo Nekustamo īpašumu, izsoles pretendenti var iepazīties: Jēkabpils novada pašvaldības mājaslapā [www.jekabpils.lv](http://www.jekabpils.lv); kā arī Jēkabpils novada Attīstības pārvaldē, Rīgas ielā 150A, Jēkabpilī, Jēkabpils novadā 1.stāva 4. vai 14.kabinetā.
1. **Nekustamais īpašums**
	1. Izsolāmais Nekustamais īpašums: **“Liepu Gatve 3”- 2, Slate, Rubenes pagasts, Jēkabpils novads**, **kadastra numurs 5682 900 0010**. Nekustamais īpašums sastāv no dzīvokļa Nr. 2 – 46,50 m2 platībā, 465/6303 kopīpašuma domājamām daļām no būves ar kadastra apzīmējumu 5682 004 0212 001 un zemes ar kadastra apzīmējumu 5682 004 0212. Īpašuma tiesības nostiprinātas Zemgales rajona tiesas Rubenes pagasta zemesgrāmatas nodalījumā Nr.369 2 uz Jēkabpils novada pašvaldības (turpmāk – Pašvaldība) vārda.
	2. Lietu vai saistību tiesības, kas apgrūtina Nekustamo īpašumu: nav.
	3. Pirmpirkuma tiesības: nav.
2. **Atpakaļpirkuma tiesība**
	1. Atpakaļpirkuma tiesības izmantošanas nosacījumi: Pašvaldība atpakaļpirkuma tiesības realizē, pamatojoties uz vienpusēju gribas izpausmi, par to 30 dienas iepriekš rakstiski brīdinot Pircēju. Veicot atpakaļpirkumu tiesības, Nekustamā īpašuma vai tās daļas cena tiek noteikta ne lielāka par nosolīto cenu. Pašvaldība atpakaļpirkuma tiesības ir tiesīga realizēt no brīža, kad konstatē, ka pircējs nepilda Izsoles noteikumus un Pirkuma līguma noteikumus.
		1. Ja Nekustamā īpašuma nosolītājs izvēlas slēgt pirkuma līgumu uz nomaksu, tad Jēkabpils novada pašvaldībai pastāv atpakaļpirkuma tiesības (saistīts ar 8.1.2. punktu).
		2. Ja Nekustamā īpašuma nosolītājs izvēlas slēgt pirkuma līgumu un summu par nosolīto nekustamo īpašumu samaksāt 14 dienu laikā no izsoles dienas, tad Pašvaldībai nepastāv atpakaļpirkuma tiesības (saistīts ar 8.1.1. punktu).
	2. Pašvaldībā kā pārdevējs pielīgst sev tiesību atkāpties no pirkuma līguma, ja pircējs neparaksta pirkuma līgumu vai laikā nesamaksā pirkuma cenu. Kad līgumu atceļ, lieta atdodama pārdevējam līdz ar tās pieaugumiem un ienākumiem, turklāt pircējs zaudē rokas naudu, ja viņš to devis, un viņam jāatlīdzina aiz viņa vainas cēlušies zaudējumi, pamatojoties uz Civillikuma 2047. un 2054. pantu.
	3. Nekustamais īpašums Pašvaldībai nav nepieciešams funkciju veikšanai.
3. **Izsoles subjekts**
	1. Par izsoles dalībnieku var kļūt jebkura fiziska vai juridiska persona, kurai ir tiesības iegūt Latvijas Republikā nekustamo īpašumu un **kura līdz 26.04.2024. ir iemaksājusi šo noteikumu 5.1.punktā minēto nodrošinājumu un dalības maksu**, un apstiprināta dalībai izsolē, kā arī tai nav Valsts ieņēmumu dienesta administrēto nodokļu (nodevu) parādu Latvijas Republikā, vai valstī, kurā tas reģistrēts, tajā skaitā, valsts sociālās apdrošināšanas iemaksu parādi, kas kopsummā pārsniedz 150,00 *euro*.
	2. Izsoles pretendentam nedrīkst būt pasludināta maksātnespēja, tam nav uzsākts likvidācijas process, tā saimnieciskā darbība nav apturēta vai pārtraukta, vai nav uzsākta tiesvedība par darbības izbeigšanu, maksātnespēju vai bankrotu.
	3. Izsoles pretendentam nedrīkst būt maksājumu (nodokļu, nomas vai īres maksājumu, komunālo pakalpojumu u.c.) parādi attiecībā pret Pašvaldību vai tās kapitālsabiedrību, kas kopsummā pārsniedz 150,00 *euro*.
4. **Izsoles nodrošinājums un dalības maksa**
	1. Izsoles pretendentam, kurš vēlas piedalīties izsolē, **līdz 26.04.2024. (ieskaitot)** jāiemaksā **nodrošinājums** Jēkabpils novada pašvaldības kontā Nr.LV87 UNLA 0009 0131 30793, AS “SEB banka”, kods UNLALV2X, **10% apmērā no izsolāmā Nekustamā īpašuma nosacītās cenas, tas ir, 152,00 *euro*** (viens simts piecdesmit divi *euro* un 00 centi) **un dalības maksa 50,00 *euro*** (piecdesmit *euro* un 00 centi) apmērā. Maksājuma paziņojuma saturā iekļaut norādi: **“Nekustamā īpašuma “Liepu Gatve 3”- 2, Slate, Rubenes, Jēkabpils novads” izsoles nodrošinājums/dalības maksa.**
	2. Izsolē uzvarējušajam dalībniekam nodrošinājuma summa tiek ieskaitīta Nekustamā īpašuma pirkuma maksā.
	3. Ja izsoles pretendents nav iemaksājis kādu no 5.1. punktā minētajiem maksājumiem noteiktajā termiņā, izsoles pretendents netiek reģistrēts dalībai izsolē.
	4. Izsoles pretendentiem, kuri nav izpildījuši šajos Izsoles noteikumos noteiktos izsoles priekšnoteikumus un kuri netiek reģistrēti dalībai izsolē, nodrošinājums un dalības maksa tiek atgriezti 30 (trīsdesmit) dienu laikā pēc izsoles noslēguma dienas, ieskaitot tos kredītiestādes kontā, no kuras maksājumi saņemti.
	5. Nodrošinājums izsoles dalībniekiem tiek atmaksāts saskaņā ar šo Izsoles noteikumu 7.2.1.punktā minēto.
	6. **Nodrošinājums netiek atmaksāts:**
		1. nevienam no izsoles dalībniekiem, ja neviens no viņiem nav pārsolījis izsoles sākumcenu;
		2. šo Izsoles noteikumu 6.9., 7.2.3., 7.9, 8.1.2. un 8.3. punktos minētajos gadījumos.
	7. Dalības maksa netiek atmaksāta, izņemot šo noteikumu 5.4. punktā norādīto.
5. **Izsoles organizēšana un pretendentu reģistrēšana**
	1. Paziņojums par izsoli ir jāpublicē oficiālajā izdevumā “Latvijas Vēstnesis”, Jēkabpils novada pašvaldības informatīvajā izdevumā “Jēkabpils Novada Vēstis” un pašvaldības interneta mājas lapā [www.jekabpils.lv](http://www.jekabpils.lv), izliekams labi redzamā vietā pie attiecīgā Nekustamā īpašuma.
	2. Izsoles veids – **atklāta, mutiska izsole ar augšupejošu soli**. Izsole notiks 2024.gada 8.maijā pulksten 9.30, Jēkabpils novada Attīstības pārvaldes telpās, Rīgas ielā 150A, Jēkabpils, Jēkabpils novads, 1.stāvā, sēžu zālē.
	3. Pretendentu reģistrācija notiek līdz 2024.gada 26.aprīļa pulksten 12.00, dokumentus iesniedzot klātienē, Jēkabpils novada Attīstības pārvaldē, Rīgas ielā 150A, Jēkabpils, Jēkabpils novads, 2.stāvā pie lietvede vai elektroniski ar elektronisko parakstu uz adresi: attistibas.parvalde@jekabpils.lv.
	4. Izsoles dalībniekiem (**juridiskai personai, arī personālsabiedrībai) jāiesniedz šādi dokumenti:**
		1. pieteikums par piedalīšanos izsolē;
		2. juridiskās personas izsniegtu informāciju vai dokumentu par pārstāvības pilnvarojumu, tā apmēru, termiņu;
		3. dokuments par nodrošinājuma un dalības maksas samaksu
	5. Izsoles dalībniekam **(fiziskai personai) jāiesniedz šādi dokumenti**:
		1. pieteikums par piedalīšanos izsolē (pārstāvības gadījumā - notariāli apstiprinātu vai bāriņtiesas izsniegtu dokumentu par pilnvarojumu un tā apmēru);
		2. dokuments par nodrošinājuma un dalības maksas samaksu.
	6. Izsoles komisijas sekretāre dalībnieku pieteikumus reģistrē žurnālā ierakstot šādas ziņas:
		1. dalībnieka kārtas numurs;
		2. vārds, uzvārds vai juridiskās personas nosaukums, reģistrācijas apliecības numurs;
		3. dzīvesvietas adrese vai juridiskā adrese;
		4. atzīme par nodrošinājuma samaksu;
		5. atzīmi par to vai pretendents tika vai netika pielaists pie izsoles un nepielaišanas iemesls.
	7. Izsoles komisija noformē to personu sarakstu, kuras ir izpildījušas izsoles priekšnoteikumus un tiek pielaistas pie izsoles un noformē tiem dalībnieku reģistrācijas apliecības. Izsoles komisija noformē to personu sarakstu, kuras ir iesniegušas dokumentus, bet nav izpildījušas izsoles priekšnoteikumus.
	8. **Izsoles pretendents netiek reģistrēts dalībai izsolē, ja:**
		1. ir beidzies pretendentu reģistrācijas termiņš;
		2. ja nav izpildīti visi šo noteikumu 5.1., 5.2., 6.4. vai 6.5. punktā minētie norādījumi;
		3. konstatēts, ka pretendentam ir izsoles noteikumu 4.1. un/vai 4.3. punktā minētās parādsaistības;
		4. konstatēts, ka izsoles pretendentam ir pasludināta maksātnespēja, tā saimnieciskā darbība ir apturēta vai pārtraukta, vai ir uzsākta tiesvedība par darbības izbeigšanu, maksātnespēju vai bankrotu;
		5. fiziskā vai juridiskā persona saskaņā ar spēkā esošajiem normatīvajiem aktiem nevar iegūt savā īpašumā zemi.
	9. Izsoles komisija ir tiesīga pārbaudīt izsoles pretendentu un jau reģistrēto izsoles dalībnieku sniegtās ziņas. Ja tiek konstatēts, ka sniegtā informācija nav patiesa, attiecīgo personu izslēdz no izsoles dalībnieku reģistra, pretendents zaudē tiesības piedalīties izsolē, kā arī viņam neatmaksā iemaksāto nodrošinājumu.
	10. Izsoles pretendenta pieteikums izsolei uzskatāms par gribas apliecinājumu iegūt savā īpašumā atsavināmo Nekustamo īpašumu, apliecina, ka ir iepazinies un piekrīt Izsoles noteikumiem, piekrīt noslēgt ar Jēkabpils novada pašvaldību pirkuma līgumu tā nosolīšanas gadījumā.
6. **Izsoles norise**
	1. Izsoles gaita tiek protokolēta.
	2. Izsoles kārtība:
		1. Izsoles komisija izsoles dienā paziņo pretendentiem par to pielaišanu vai nepielaišanu pie izsoles. Ja pretendents netiek pielaists pie izsoles, tam tiek atmaksāts samaksātais nodrošinājums. Izsoles komisija paziņojumā par nepielaišanu pie izsoles norāda iemeslus.
		2. Izsoles dalībniekiem, kuri ir pielaisti pie izsoles, izsniedz reģistrācijas apliecību un kartīti ar numuru.
		3. Dalībniekam, kurš nav ieradies uz izsoli un nosolītājam, nokavējot noteikto samaksas termiņu, netiek atmaksāts nodrošinājums.
	3. Pirms izsoles sākšanās Izsoles dalībnieki paraksta izsoles noteikumus.
	4. Izsoli vada Izsoles komisijas priekšsēdētājs, tā prombūtnes laikā – Izsoles komisijas priekšsēdētāja vietnieks.
	5. Izsoles komisijas priekšsēdētājs atklāj izsoli un raksturo pārdodamo Nekustamo īpašumu, paziņo tā pārdošanas sākumcenu, kā arī summu, par kādu cena paaugstināma ar katru nākamo solījumu.
	6. Izsolē starp tās dalībniekiem aizliegta vienošanās, skaļa uzvedība un traucējumi, kas varētu iespaidot izsoles rezultātus un gaitu.
	7. Izsoles dalībnieki solīšanas procesā paceļ savu reģistrācijas kartīti ar numuru. Izsoles komisijas priekšsēdētājs atkārto pirmā solītāja reģistrācijas numuru un nosauc piedāvāto cenu. Piedāvātās cenas pieaugums nedrīkst būt mazāks par izsoles soli. Ja neviens no dalībniekiem vairs augstāku cenu nepiedāvā, izsoles vadītājs trīs reizes atkārto pēdējo augstāko cenu un fiksē to ar āmura piesitienu. Pēc āmura pēdējā piesitiena objekts ir pārdots personai, kas solījusi pēdējo augstāko cenu. Dalībnieka reģistrācijas numurs un solītā cena tiek ierakstīti protokolā.
	8. Atsakoties no turpmākās solīšanas, katrs izsoles dalībnieks apstiprina ar parakstu izsoles dalībnieku sarakstā savu pēdējo solīto cenu.
	9. Dalībnieks, kas piedāvājis visaugstāko cenu, pēc nosolīšanas nekavējoši uzrāda izsoles komisijai savu dalībnieka reģistrācijas apliecību un ar savu parakstu protokolā apliecina tajā norādītās cenas atbilstību nosolītajai cenai. Izsoles dalībnieks, kurš objektu nosolījis, bet nevar izsoles komisijai uzrādīt dalībnieka reģistrācijas apliecību vai neparakstās protokolā, tādējādi ir atteicies no nosolītā objekta. Pēc Izsoles komisijas lēmuma viņš tiek svītrots no dalībnieku saraksta un viņam netiek atmaksāta nodrošinājuma samaksa.
	10. Izsoles komisija paziņo izsoles dalībnieku, kurš ir nosolījis visaugstāko cenu un otro izsoles dalībnieku, kurš ir nākamais augstākās cenas solītājs.
	11. Pēc protokola parakstīšanas, dalībnieks, kas nosolījis augstāko Nekustamā īpašuma cenu, saņem protokola otro eksemplāru.
	12. Izsoles komisija apstiprina izsoles protokolu septiņu dienu laikā pēc izsoles.
	13. Izsoles rezultātus apstiprina Izsoles organizētājs ne vēlāk kā 30 dienu laikā pēc Publiskas personas mantas atsavināšanas likuma 30.pantā paredzēto maksājumu nokārtošanas.
	14. Pēc izsoles, izsoles dalībnieks, kas nosolījis augstāko cenu, slēdz pirkuma vai nomaksas pirkuma līgumu.
	15. Ja izsoles dalībnieks, kurš, nosolījis augstāko cenu nav samaksājis nosolīto cenu noteiktajā termiņā, izsoles komisija pieņem lēmumu paziņot nākamajam pretendentam par iespēju iegādāties izsoles Nekustamo īpašumu par viņa augstāko piedāvāto summu. Pretendentam ir tiesības 2 nedēļu laikā paziņot par objekta pirkšanu par viņa nosolīto cenu. Ja tiek saņemts paziņojums, pašvaldība pieņem lēmumu par izsoles rezultātu apstiprināšanu ar šo pretendentu un slēdz līgumu.
	16. Izsoles komisija var pārtraukt izsoli, ja tās norises laikā konstatēti šo izsoles noteikumu 7.6 punktā un Publiskas personas mantas atsavināšanas likuma 35.panta pirmajā daļā minētie apstākļi, proti, ja izsolē sasniegta pieņemama cena, apstiprinājumu var liegt tikai tad, ja rīkojot izsoli, pieļauta atkāpe no likumā vai šajos izsoles noteikumos paredzētās izsoles kārtības vai atklājas, ka nosolītājs ir tāda persona, kura nevar slēgt darījumus vai kurai nebija tiesības piedalīties izsolē.
7. **Samaksas kārtība, Izsoles rezultātu apstiprināšana un līguma noslēgšana**
	1. Tiek paredzēta triju veidu samaksas kārtība:
		1. Nekustamā īpašuma nosolītājam, atskaitot iemaksāto nodrošinājuma summu, jāsamaksā par nosolīto nekustamo īpašumu 14 dienu laikā no izsoles dienas;
		2. Nekustamā īpašuma nosolītājs, atskaitot iemaksāto nodrošinājuma summu, slēdz pirkuma nomaksas līgumu līdz 4 (četriem) mēnešiem, maksājot likumiskos (6% gadā no vēl nesamaksātās pirkuma maksas daļas) un līgumiskos procentus (0,1% līgumsods par katru nokavēto dienu no neatmaksātās summas), kā arī 14 dienu laikā no izsoles dienas samaksā avansu 10 % apmērā no piedāvātās augstākās summas. Iemaksātā nodrošinājuma summa tiek ieskaitīta avansa summā. Nokavējot noteikto samaksas termiņu, nosolītājs zaudē iesniegto nodrošinājumu, avansa maksājums atgriežams izsoles dalībniekam.
		3. Fiziskai personai, kura izsoles rezultātā iegādājas vienīgo dzīvojamo platību, ir tiesības slēgt pirkuma nomaksas līgumu līdz 5 gadiem, maksājot likumiskos (6 % gadā, proporcionāli izvēlētajam termiņam, no neatmaksātās summas) un līgumiskos procentus (0,1% līgumsods par katru nokavēto dienu no neatmaksātās summas), kā arī 14 dienu laikā no izsoles dienas samaksā avansu 10 % apmērā no piedāvātās augstākās summas. Iemaksātā nodrošinājuma summa tiek ieskaitīta avansa summā. Fiziskai personai, 14 dienu laikā no izsoles noslēgšanās dienas, Pašvaldībai iesniedz rakstisku apliecinājumu, ka personas īpašumā vai tiesiskajā valdījumā nav citas dzīvojamās platības, kā arī norāda samaksas termiņu. Nokavējot noteikto samaksas termiņu, nosolītājs zaudē iesniegto nodrošinājumu, avansa maksājums atgriežams izsoles dalībniekam.
	2. Izsoles dalībniekam, kurš nosolījis augstāko cenu, uz 5.1. punktā norādīto pašvaldības bankas kontu, jāveic maksājums atbilstoši 8.1.1. vai 8.1.2., vai 8.1.3. punktā minētajam termiņam un samaksas apmēram. Pēc maksājumu veikšanas **maksājumu apliecinošie dokumenti nosūtāmi uz e-pasta adresi: santa.lazare@jekabpils.lv.**
	3. Izsoles dalībnieks, kas ieguvusi tiesības atsavināt Nekustamo īpašumu, bet noteikumu 8.1. punktā noteiktajā kārtībā un termiņos nav veicis maksājumus vai atsakās no īpašuma pirkuma, tas zaudē tiesības uz nosolīto Nekustamo īpašumu. Izsoles nodrošinājums attiecīgajam dalībniekam netiek atmaksāts.
	4. Ja nosolītājs noteiktajā laikā nav samaksājis nosolīto cenu vai ir atteicies no īpašuma pirkuma, Izsoles komisija par to informē izsoles dalībnieku, kurš nosolījis nākamo augstāko cenu un šim izsoles dalībniekam ir tiesības 2 (divu) nedēļu laikā no paziņojuma saņemšanas dienas paziņot Izsoles komisijai par īpašuma pirkšanu par paša solīto augstāko cenu un no šī paziņojuma reģistrēšanas dienas pašvaldībā maksājumus veikt atbilstoši 8.1.punktā minētajam, samaksājot noteikto summu uz 5.1. punktā norādīto bankas kontu.
	5. Ja 8.4. punktā noteiktais izsoles dalībnieks no īpašuma pirkuma atsakās vai norādītajā termiņā nenorēķinās par pirkumu, izsole tiek uzskatīta par nenotikušu. Izsoles rezultātus apstiprina Izsoles organizētājs un lēmumu par turpmāko atsavināšanas procesu pieņem Jēkabpils novada dome.
	6. Izsoles komisijai konstatējot, ka fiziska persona ar apliecinājumu sniegusi nepatiesu informāciju, samaksas kārtība maināma atbilstoši 8.1.1. vai 8.1.2. punktā noteiktajai, pēc personas izvēles.
	7. Izsoles rezultātus apstiprina Izsoles organizētājs 30 (trīsdesmit) dienu laikā no 8.1. punktā vai 8.4. punktā noteiktā maksājuma izdarīšanas dienas.
	8. Pircējs paraksta pirkuma līgumu 30 (trīsdesmit) dienu laikā pēc Izsoles organizētāja lēmuma par izsoles rezultātu apstiprināšanu pieņemšanu.
8. **Nenotikusi izsole**
	1. Izsoles organizētājs pieņem lēmumu par izsoles atzīšanu par nenotikušu, ja:
		1. uz izsoli nav reģistrēts neviens izsoles dalībnieks;
		2. izsole bijusi izziņota, pārkāpjot šos noteikumus vai Publiskas personas mantas atsavināšanas likuma nosacījumus;
		3. tiek noskaidrots, ka nepamatoti noraidīta kāda dalībnieka piedalīšanās izsolē;
		4. neviens izsoles dalībnieks nav pārsolījis izsoles sākumcenu;
		5. vienīgais izsoles dalībnieks, kurš nosolījis izsolāmo īpašumu, nav parakstījis izsolāmā īpašuma pirkuma līgumu 8.7.punktā minētajā termiņā.
		6. neviens no izsoles dalībniekiem, kurš atzīts par nosolītāju, neveic pirkuma maksas samaksu šajos noteikumos norādītajā termiņā;
		7. izsolāmā nekustamā īpašuma augstāko cenu nosolījusi persona, kurai nebija tiesību piedalīties izsolē.
9. **Citi noteikumi**
	1. Izsoles komisija nav tiesīga līdz izsoles noslēgumam sniegt informāciju par izsoles pretendentiem un to skaitu.
	2. Izsoles uzvarētājs **īpašuma tiesības** uz Nekustamo īpašumu iegūst no brīža, kad īpašuma tiesību reģistrētas zemesgrāmatā uz pircēja vārda, **valdījuma tiesības** – no pirkuma līguma parakstīšanas dienas, bet **lietošanas tiesības** – no brīža, kad Jēkabpils novada pašvaldība izsniegusi nostiprinājuma lūgumu jaunas tiesības reģistrēšanai zemesgrāmatā uz pircēja vārda.
	3. Ja dzīvokļa īpašums tiek atsavināts saskaņā ar 8.1.2. punktu, tad pircējam ir pienākums īpašuma tiesības uz dzīvokļa īpašumu ar ķīlas tiesību atzīmi par labu Jēkabpils novada pašvaldībai nostiprināt zemesgrāmatā **1 (viena) kalendārā mēneša laikā** no Pārdevēja nostiprinājuma lūguma izsniegšanas dienas. Pašvaldība paraksta nostiprinājuma lūgumu zemesgrāmatai par īpašuma tiesību uz dzīvokļa īpašumu nostiprināšanu zemesgrāmatā uz pircēja vārda ar ķīlas tiesību atzīmi par labu Jēkabpils novada pašvaldībai, pirkuma maksas apmērā un aizliegumu dzīvokļa īpašumu atsavināt, ieķīlāt un apgrūtināt ar lietu tiesībām. Ja pircējs nav nodrošinājis īpašuma tiesību uz dzīvokļa īpašumu nostiprināšanu zemesgrāmatā, Jēkabpils novada pašvaldībai ir tiesības vienpusēji prasīt pirkuma līguma atcelšanu pircēja vainas dēļ – šādā gadījumā pirkuma cenas daļa, kas tika iemaksāta, pircējam netiek atmaksāta.
	4. Izsoles uzvarētājs no brīža, kad īpašuma tiesības reģistrētas zemesgrāmatā uz tā vārda, ir atbildīgs par Nekustamā īpašuma uzturēšanu kārtību, par nekustamā īpašuma nodokļa un komunālajiem maksājumiem atbilstoši Latvijas Republikas normatīvo aktu prasībām.
	5. Izdevumus par pirkuma līguma noslēgšanu, īpašuma un ķīlas tiesību nostiprināšanu zemesgrāmatā sedz pircējs.
	6. Izsoles pretendenti/dalībnieki piekrīt, ka Izsoles komisija veic personas datu apstrādi, pārbaudot sniegto ziņu patiesumu.
10. **Izsoles rezultātu apstrīdēšana**
	1. Sūdzības par Izsoles komisijas darbībām var iesniegt Izsoles organizētājam uz tā juridisko adresi Rīgas iela 150A, Jēkabpils, Jēkabpils novads, LV-5202, vai ar drošu elektronisko parakstu sūtīt uz elektronisko pastu attistibas.parvalde@jekabpils.lv, 2 (divu) darba dienu laikā no izsoles noslēguma dienas.
	2. Par šajos noteikumos nereglamentētajiem jautājumiem lēmumus pieņem Izsoles komisija, saskaņā ar Publiskas personas mantas atsavināšanas likumu, par to izdarot attiecīgu ierakstu komisijas sēdes protokolā.

Jēkabpils novada Attīstības pārvaldes vadītāja B.Voltmane

**DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU**